મેક્રોન જ્યારે ૧૫ વરસના હતા તે સમયે પોતાની ૪૦ વરસની શિક્ષિકા બ્રિજિટને મળ્યા હતા. ૧૭ વરસની વયે તેમણે બ્રિજિટને કહી દીધું હતું કે તે એની સાથે જ લગ્ન કરશે. જો કે તે સમયે બ્રિજિટ પરણીત હતાં અને ૩ બાળકોની માતા પણ હતાં. બ્રિજિટની દીકરી મેક્રોનની સાથે જ ભણતી હતી. એક અખબારને આપેલી મુલાકાતમાં બ્રિજિટે કહ્યું છે કે તે શાળામાં શીખવાડતી હતી. તે સમયે પહેલી વાર મેક્રોનને જોયો હતો. મેક્રોન પોતાની ઉંમર કરતાં ઘણો મેચ્યોર્ડ હતો. તેની હાજરીમાં કંઈક કરિશ્મા હતો જેથી તે એને અવગણી શકતી નહીં કે બીજા વિદ્યાર્થીઓની જેમ તેની સાથે વર્તી શકતી નહીં. ઈમેન્યુઅલ મેક્રોન - અ પરફેક્ટ મેન નામના પુસ્તકમાં બ્રિજિટે કહ્યું છે કે અમારી પ્રેમ કહાની ક્યાંથી અને કેવી રીતે શરૂ થઈ તે રહસ્ય જ રહેશે. અને તે કોઈ જાણી નહીં શકે કારણ કે તે અમારી અંગત બાબત છે. જ્યારે મેક્રોને એક ચેનલને મુલાકાત આપતાં કહ્યું કે જો સ્ત્રી મારાથી ૨૪ વરસ નાની હોત તો કોઈને અમારા સંબંધોને સ્વીકારતાં બહુ તકલીફ ન થઈ હોત. તે છતાં અમારી વચ્ચે જે સંબંધ છે તે પ્રામાણિકતા તથા સચ્ચાઈથી ભરેલો છે. હા અમારું કુટુંબ પરંપરિત રીતે જેવું હોવું જોઈએ તેવું નથી. પણ અમારા કુટુંબમાં પ્રેમની કમી નથી. બ્રિજિટે પોતાના પતિને છૂટાછેડા આપીને મેક્રોન સાથે ૨૦૦૭ની સાલમાં લગ્ન કર્યા છે. બ્રિજિટ માને છે કે મેક્રોન તેને માટે પરફેક્ટ મેન છે. મેક્રોન જો પ્રમુખપદની ચૂંટણી જીતી જશે તો બ્રિજિટ ફ્રાન્સની ફર્સ્ટ વિમેન બનશે.